Kenneth Vella L-aktar erba' tiġrijiet importanti li saru lbieraħ wara nofsinhar fil-Marsa taw il-bidu għall-kampjonat Prix De Vincennes għal żwiemel Franċiżi mill-klassi Premier fuq distanza twila ta' 2640m. Dawn għamlu parti mill-erbgħin laqgħa tas-sena fuq għaxar tiġrijiet tat-trott. Minn dawn il-heats 23 żiemel għaddew għas-semi finali. Fl-ewwel heat Premier, Balzac De L'Iton, misjuq mill-Ghawdxi Marco Refalo, irnexxielu jiehu r-raba' rebħa minn daqstant dehriet ġewwa Malta. Dan kien il-ħin kollu quddiem u qasam il-linja finali l-ewwel b'vantaġġ ta' żewġ tulijiet minn Verso De Crennes (Clint Vassallo), Alf De Melandre (Rodney Gatt) u Chaud Devant (Noel Baldacchino). Baxter Du Klau (Kurt Saliba) u Valseme (Jason Zahra) kienu l-aħħar żwiemel li għaddew għall-fażi li jmiss. Ta' min wieħed jinnota li hawnhekk l-akbar sorpriża kienet l-eliminazzjoni tal-favorit Antoine Du Bourg, li għal xi metri kien fit-tieni pożizzjoni u ċeda kollox fl-aħħar. Dan iż-żiemel kien gej minn suċċess fil-finali tat-Tazza l-Kbira. Aster Des Caillons (Charles Degiorgio) ma sab ebda diffikulta' biex jirreġistra t-tielet rebħa tas-sena fit-tieni heat tal-aqwa klassi. Dan kien il-ħin kollu quddiem u ttrijonfa b'tul minn Andante (Cherise Farrugia) u Crack Du Tillet misjuq min-nannu ta' Cherise, Andrew Farrugia. Fit-tielet heat, Andrew Farrugia poġġa lil Capital Majyc quddiem f'nofs id-dritta finali tat-tielet heat tal-aqwa klassi. B'hekk dan iż-żiemel ta' Farrugia ha l-ewwel rebħa fi xtutna minn Big Kaiser (Ludvic Ghigo), Barrio Josselyn (Anton Cassar), Capitaine France (Johann Axisa) u Amigo Turgot (Salvu Vella). Brut De La Cote (Ludvic Ghigo) akkwista t-tieni rebħa fi gżirietna wara li kien il-ħin kollu quddiem waqt ir-raba' u l-aħħar heat Premier. Up And Go (Rodney Gatt) u Casting De Chenu (Ivan Bilocca) kienu l-aħħar żewġ żwiemel li għamluha għas-semi finali minn din il-heat. Ir-riżultati kollha I Tiġrija. Atoll Du Sud Ouest (N. Barbara) Ħin – 3.22.4" (1.16.7") 2. Flash Du Rabutin (C. Camilleri) II Tiġrija. Good Buzz (K. Galea) III Tiġrija. Diam Orange (J. Gafa') Ħin – 3.24.5" (1.17.4") 2. Double Sans Faute (M. Desira) V Tiġrija. Aden (J. Gafa') VI Tiġrija. Klassi Premier. Klassi Premier. Klassi Premier. Amigo Turgot (S. Vella) IX Tiġrija. Klassi Premier. Casting De Chenu (I. Bilocca) X Tiġrija.